Azalea bied selfsorgverblyf in 'n lieflike vierslaapkamerwoonstel met pragtige uitsigte oor die see en op die berge. Die woonstel is in Victoria-weg, Clifton, en is net 'n entjie vanaf Clifton en Kampsbaai se strande.
Die woonstel beskik oor 4 slaapkamers, 3 badkamers en 'n volledige kombuis. Daar is wasgoedgeriewe, 'n tuintjie en buitesitplek met 'n uitsig oor Clifton se strande en op die Twaalf Apostels. Daar is 3 slaapkamers wat elkeen 'n dubbelbed het en die vierde kamer het 2 enkelbeddens.
Die woonstel is gerieflik 1 km van Clifton se strande en 2,3 km van Kampsbaai se strand af. Dit is nie geskik vir bejaardes of mense met gestremdhede nie aangesien daar trappe na die villa is.